Hjerteslag (band)

Hjerteslag er et norsk poprock-band fra Bergen som ble startet i 2009 av vokalist og låtskriver Robert Eidevik.

Historie 
Bandet ble dannet av vokalist og låtskriver Robert Eidevik i 2009 og i 2014 spilte de på musikkfestivalene by:Larm og i 2015 på Øyafestivalen.

Møhlenpris motell (2015) 
I januar 2014 ble de nominert til Årets Urørt med låten Papirsvaner. I mars 2015 ga bandet ut debutalbumet Møhlenpris motell, som høstet blant annet terningkast fem i VG og Aftenposten.

Vannmann 86 (2016) 
I 2016 kom album nummer to, Vannmann 86, som fikk terningkast fem av samtlige medier. Albumet ble nominert til Spellemannprisen 2016 i klassen rock. Singelen Sang Til Sonja fikk en del spilletid på NRK P3.

Nattseileren (2018) 
Slutten av 2018 kom bandets tredje album ut med navnet Nattseileren. Albumet inneholdte singler som Skyggesiden og Det Raymond Sa. Hjerteslag avsluttet festivalen Bergenfest i 2019 på Plenen med rundt  publikummere tilstede.

Konflikt om varemerket «Hjerteslag» 
I løpet av første halvdel av koronapandemien i 2021 valgte flere av medlemmene å slutte. Etter dette oppsto det uenighet mellom Eidevik og tidligere medlemmer om rettighetene til varemerket Hjerteslag. Den 5. oktober 2021 søkte Aarland, Hjelmås, Raknes og Sætre om rettigheter til varemerket Hjerteslag gjennom Patentstyret, hvor de fikk midlertidig medhold. Eidevik begjærte en administrativ overprøving av tildelingen i februar 2022. Den 14. oktober 2022 konkluderer Hordaland tingrett at Eidevik er i sin fulle rett til å fortsette å spille -og gi ut musikk under navnet Hjerteslag.

Tyvens Dagbok (2022) 
Under koronapandemien (2021–2022) spilte Robert Eidevik, sammen med Arve Isdal, Yngve Andersen og Ivar Thormodsæter, inn et nytt album. Hvorpå Eidevik kunngjorde i september 2022 at Hjerteslag ville gi ut albumet Tyvens Dagbok - den 11. november 2022.

Den 03. mai 2023 ble det fastslått at Robert Eidevik beholder rettighetene til bandet -og bandnavnet Hjerteslag.

Diskografi

Album 
 2015: Møhlenpris motell
 2016: Vannmann 86
 2018: Nattseileren
 2022: Tyvens dagbok

Referanser

Eksterne lenker 
 
 Arkivert hjemmeside
 Hjerteslag på Facebook
 

Norske rockegrupper
Norske musikkgrupper
Musikk i Bergen
Band etablert i 2011
Varemerker